133 



skaber for at lade sin unge Søn modiage Hylding og Troskabsed 

 af Folket. Det skete paa de sædvanlige Landsthing, forst i Vi- 

 borg 18de (eller 20de) August, sidst i Lund, 22de September 1487.*) 

 Paa sidstnævnte Dag udstædte Rigsraadet et nyt Dokument, 

 hvori de erklærede, at de med Rigets øvrige Stænder havde valgt 

 Christiern til Konge efter hans Fader og tilsagt ham Huldskab 

 og Mandskab. Dette Dokument besegledes tillige af mange geist- 

 lige og verdslige Herrer udenfor Rigsraadet. 



Paafaldende er det, at nogle Aar efter et Medlem af Rigs- 

 raadet, der havde deeltaget i begge de nævnte Akter, udstæder 

 et Brev, der paa en sær Maade udvider de tidligere indgangne 

 Forpligtelser. Det var Niels Skave, Bisp i Roeskilde, som i et 

 Brev af 10de August 1491, i Henhold til Valget og sin Hyldings- 

 Fd, yderligere forbinder sig til, at han med alle dem, som han 

 kunde drage med sig, af al sin Magt vilde gjore Kong Hanses 

 Son Christiern Hjælp, Trøst og Bistand, at han kunde blive 

 Herre og Konge i Danmark, naar hans Fader døde. Der forud- 

 sættes her altsaa, at Nogen kunde ville lægge Christiern Hin- 

 dringer i Veien, naar han engang skulde bestige Thronen, og 

 det ansees fornødent at sikkre sig mod Sligt. Da Christiern 

 den Gang kun var 10 Aar gammel, kan der ikke tænkes paa, 

 at han ved sit Forhold kan bave vakt nogen Ugunst mod sig 

 hos de Mægtige i Landet. De Hindringer, som det lader til, at 

 Kong Hans bar frygtet, maae søges andensteds. Tanken ledes 

 derved hen paa Hertug Frederiks Prætensioner og de Stridig- 

 heder, Kong Hans netop ved denne Tid havde med denne sin 

 yngre Broder. Aaret forud havde Kong Hans foretaget en De- 

 ling af Slesvig og Holsteen med sin Broder, og denne havde 

 selv tiltraadt Regjeringen. Men som bekjendt var han meget 

 misfornøjet med Delingen og sin hele Stilling. Han fremkom 

 med Fordringer paa Dele af Danmark og det halve Norge; ja 

 samtidigt hermed søgte han, som man seer ikke blot af Yttringer 

 hos en vel underrettet og nær Tiden levende svensk Forfatter 



") Arkivdoknmenter. 



